Sciant præsentes et futuri, quod domnus Hugo de Borbon habuit querimoniam cum monachis de Paredo, propter terram et vineam, quæ dicuntur a Balmont, quas habebat in beneficio de præfatis monachis Bernardus Seschas et fratres ejus; set supra dictus Hugo, tandem pacificatus, in capitulo Paredi venit, ibique quicquid juste aut injuste in supradicta terra et vinea querebat, totum dimisit, in præsencia domni Burchardi prioris et fratrum qui aderant. Hoc laudavit ipse et uxor sua et filii ejus; et pro hoc autem placito habuit XXV. solidos, et uxor ejus quinque. Hujus rei testes sunt Hugo ipse de Borbon, Walterius miles de Vinal, Johannes Fins, præpositus ejus, Oleschinus presbiter, Bernardus presbiter, Bonitus Farens, Gervasius præpositus, Rodulfus de Vitriaco.